Til deg som starter på Lambertseter AKS i august:

Vi på Lambertseter AKS ønsker dere velkommen til oppstart i august. Det var synd at vi ikke kunne gjennomføre førskoledagene som planlagt, men vi gleder oss masse til å se dere i august både store og små.

Slik situasjonen er nå er det vanskelig å planlegge så lang tid frem, vi vil hele tiden følge smitteverns rådene som er gjeldende. Og denne informasjonen som kommer nå er utfra hvordan situasjonen ser ut akkurat nå. På nettsiden til Lambertseter skole, under fanen "om skolen" vil vi legge ut oppdatert informasjon fra oss.

Vi på 1.trinn holder til i bygningen som heter SATURN. Dette gjelder både i skole og AKS tiden. Alle vil få sin egen garderobeplass med navn, i tillegg har barnet en egen krok til regnklær og dress.

På Saturn(1.trinn AKS) er det baseleder Suzana Belcovski og 5 andre voksne som tar dere imot.

Fra 2.august til skolestart 16.august er tiden vi kaller sommerklubb, hvor åpningstidene våre er 7.30 – 17.00. I denne tiden bruker vi god tid til å bli kjent med hverandre og områdene, bli kjent med rutiner og regler og vi bruker mye tid på å leke og ha det gøy sammen. P.g.a Corona, blir det ingen matservering i august og alle må ha med seg 2 matpakker hver dag. Barna trenger å ha med seg en sekk, matpakke, drikkeflaske, solkrem, skiftetøy, regntøy og støvler. Veldig lurt å navne klær og ting til barna, da er det større sjanse for at vi finner tingene igjen.

1.skoledag 16.august er AKS stengt, men fra 17.august har vi åpent igjen. Vi har noe som heter "morgenåpning" fra 7.30 til skolestart, så stenger AKS og åpner igjen når skolen er ferdig for dagen, alt mellom 13/13.30 og vi holder åpent til 17.00. Alle barn og voksne skal være ute av området vårt KL 17.00.

For deres barn har regjeringen bestemt at alle barn på 1.trinn får gratis kjernetid. Gratis kjernetid betyr:

* Eleven kan være på AKS hver dag etter skoletid
* Inntil 12 timer per uke
* 2 dager per uke i skolens ferier (utenom juli da AKS er stengt)
* På planleggingsdager/inneklemte feriedager i skoleåret kan eleven være på AKS ½ dag.

Hvis man ønsker å benytte seg av hel plass, søker man om dette, og vil få faktura med et tillegg.